રોજ સવારે નિયમિત ચાલવું કે હળવી અંગ કસરતો કરવાથી રોગો સામે લડવાની શક્તિ શરીરમાં ઉદ્ભવે છે. યોગાસન કરવાથી થાક પણ લાગતો નથી અને શરીરના બધા અવયવો અને સાંધાઓને સારી કસરતો મળી રહે છે. યોગસનથી વિશેષ ફાયદો એ રહે છે કે સાંધાઓમાં ભરાય રેહતો આમ (અપક્વ અન્નરસ – અન્ડાયજેસ્ટેડ ફૂડ) ગતિશીલ થઈને પક્વ બનીને ઉત્સર્ગતંત્ર દ્વારા તેનો નિકાલ થઇ જાય છે. પરસેવો થાય ત્યાં સુધીની કસરત કરવી, એવો આયુર્વેદનો મત છે. તેનાથી શરીર ઘાટીલું અને સુંદર બને છે. ગુલાબી ઠંડીના સંગે કસરત કરવાથી સ્ફૂર્તિ તો વધે જ છે, સાથે સાથે પ્રતિકારતંત્રની ક્ષમતા અનેક ગણી વધી જાય છે. જેને કારણે ડાયાબિટીઝ, એસિડીટી, રૂમેટીઝમ, એલર્જિક સમસ્યાઓ થતી નથી અને થઇ હોય તો ઓછી દવાએ મટી જાય છે.